LIETUVOS RESPUBLIKOS APLINKOS MINISTRO

Į S A K Y M A S

DĖL STATINIŲ, KURIE NETURI SAVININKŲ (AR KURIŲ SAVININKAI NEŽINOMI), SĄRAŠŲ, APSKAITOS AKTŲ, JŲ REGISTRŲ (REGISTRAVIMO KNYGŲ), SKELBIMŲ APIE SIŪLYMĄ PRIPAŽINTI JUOS BEŠEIMININKIAIS FORMŲ IR JŲ PILDYMO TVARKOS APRAŠO PATVIRTINIMO

2005 m. rugsėjo 16 d. Nr. D1-449

Vilnius

Vykdydamas Lietuvos Respublikos Vyriausybės 2005 m. rugsėjo 5 d. nutarimo Nr. 970 „Dėl Lietuvos Respublikos Vyriausybės 2004 m. gegužės 26 d. nutarimo Nr. 634 „Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ pakeitimo“ (Žin., 2005, Nr. 109-3978) 2 punktą:

Tvirtinu:

1. Statinių, kurie neturi savininkų (ar kurių savininkai nežinomi), sąrašo formą (pridedama).

2. Statinių, kurie neturi savininkų (ar kurių savininkai nežinomi), apskaitos akto formą (pridedama).

3. Statinių, kurie neturi savininkų (ar kurių savininkai nežinomi), apskaitos aktų registro (registravimo knygos) formą (pridedama).

4. Skelbimo apie siūlymą pripažinti statinius, kurie neturi savininkų (ar kurių savininkai nežinomi), bešeimininkiais formą (pridedama).

5. Statinių, kurie neturi savininkų (ar kurių savininkai nežinomi), sąrašų, apskaitos aktų, jų registravimo knygų ir skelbimų apie siūlymą pripažinti juos bešeimininkiais formų pildymo tvarkos aprašą (pridedama).

APLINKOS MINISTRAS	ARŪNAS KUNDROTAS

Forma patvirtinta Lietuvos Respublikos

aplinkos ministro2005 m. rugsėjo 16 d.

įsakymu Nr. D1-449

_______________________________________________

(institucijos, sudariusios sąrašą, pavadinimas)

STATINIŲ, KURIE NETURI SAVININKŲ (AR KURIŲ SAVININKAI NEŽINOMI),

S Ą R A Š A S

_____________ Nr. _______

(data)

______________________

(sudarymo vieta)

Eil. Nr.	Statinio pavadinimas, paskirtis	Statinio adresas	Buvęs naudotojas (jei žinomas)	Statinio	Pagrindinių konstrukcijų medžiaga	Statinys ypatingas ar ne	Statinys naudojamas ar ne	Techninė būklė (tinka naudoti, apgriautas, griuvėsiai

aukštų skaičius	bendras plotas m2 arba statinio tūris m3

1	2	3	4	5	6	7	8	9	10

_____________________

(pareigų pavadinimas)	(parašas)	(vardas ir pavardė)

___________________________________________

(atstovo, dalyvavusio sąrašo sudaryme, pareigų pavadinimas)	(parašas)	(vardas ir pavardė)

______________

Forma patvirtinta Lietuvos Respublikos

aplinkos ministro2005 m. rugsėjo 16 d.

įsakymu Nr. D1-449

_____________________________________________________

(apskaitos aktą surašiusios institucijos pavadinimas) _____________________________________________________

(kodas, adresas, telefonas)

STATINIŲ, KURIE NETURI SAVININKŲ (AR KURIŲ SAVININKAI NEŽINOMI), APSKAITOS AKTAS

_____________ Nr. _______

(data)

______________________

(sudarymo vieta)

Vadovaudamiesi Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklėmis, patvirtintomis LR Vyriausybės 2004 m. gegužės 26 d. nutarimu Nr. 634,

(aktą surašančio valstybės tarnautojo arba darbuotojo, dirbančio pagal darbo sutartį, pareigos, vardas, pavardė)

dalyvaujant

(surašant aktą dalyvaujančių institucijų atstovų pareigos, vardai, pavardės)

apžiūrėjo, įvertino ir apskaitė statinį (-ius), kuris (-ie) neturi savininkų (ar kurių savininkai nežinomi):

Eil. Nr.	Statinio pavadinimas, paskirtis	Statinio adresas	Statinys realizuotinas ar nerealizuotinas	Statinio	Vieneto vidutinė rinkos kaina, Lt	Vietovės pataisos koeficientas	Nusidėvėjimo koeficientas %:100	Statinio vidutinė rinkos vertė, Lt	Išlikusių konstrukcijų dalis %:100	Apskaitoma statinio vertė, Lt

bendras plotas m2 arba tūris m3	aukštų skaičius

1	2	3	4	5	6	7	8	9	10	11	12

Eil. Nr.	Statinio pavadinimas, paskirtis	Statinio adresas	Statinys realizuotinas ar nerealizuotinas	Statinio	Vieneto vidutinė rinkos kaina, Lt	Vietovės pataisos koeficientas	Nusidėvėjimo koeficientas %:100	Statinio vidutinė rinkos vertė, Lt	Išlikusių konstrukcijų dalis %:100	Apskaitoma statinio vertė, Lt

bendras plotas m2 arba tūris m3	aukštų skaičius

1	2	3	4	5	6	7	8	9	10	11	12

Šiame lape apskaityta	statinių.

(statinių skaičius skaitmenimis ir žodžiais)

Bendra statinių apskaityta vertė	Lt.

(suma skaitmenimis ir žodžiais)

_________________________________

(aktą surašiusio asmens pareigų pavadinimas)	(parašas)	(vardas ir pavardė)

_________________________________

(institucijos atstovo pareigų pavadinimas)	(parašas)	(vardas ir pavardė)

_________________________________

(institucijos atstovo pareigų pavadinimas)	(parašas)	(vardas ir pavardė)

_________________________________

(institucijos atstovo pareigų pavadinimas)	(parašas)	(vardas ir pavardė)

______________

Forma patvirtinta Lietuvos Respublikos

aplinkos ministro2005 m. rugsėjo 16 d.

įsakymu Nr. D1-449

________________________________________________________

(apskaitos aktus surašiusios institucijos pavadinimas)

STATINIŲ, KURIE NETURI SAVININKŲ (AR KURIŲ SAVININKAI NEŽINOMI), APSKAITOS AKTŲ REGISTRAS (REGISTRAVIMO KNYGA) ________________________

(identifikavimo žymuo)

Reg. Nr.	Registracijos data	Akto lapų skaičius	Priedų lapų skaičius	Apskaitos aktą surašiusio asmens vardas ir pavardė	Akte apskaitytų statinių skaičius	Bendra apskaityta suma, Lt	Savininkų paieška (kur ir kada skelbta)	Prašymo pateikimo teismui data	Teismo sprendimo priėmimo data

I skelbimas	II skelbimas	III skelbimas

1	2	3	4	5	6	7	8	9	10	11	12

_________________________________

(pareigų pavadinimas)	(parašas)	(vardas ir pavardė)

________________

Forma patvirtinta Lietuvos Respublikos

aplinkos ministro2005 m. rugsėjo 16 d.

įsakymu Nr. D1-449

S K E L B I M A S

APIE SIŪLYMĄ PRIPAŽINTI STATINIUS, KURIE NETURI SAVININKŲ

(AR KURIŲ SAVININKAI NEŽINOMI), BEŠEIMININKIAIS

kreipsis į teismą dėl statinių, kurie neturi

(skelbiančios institucijos pavadinimas)

savininkų (ar kurių savininkai nežinomi), pripažinimo bešeimininkiais ir jų perdavimo valstybės ar savivaldybės nuosavybėn, tarp jų:

1.

(statinio pavadinimas, paskirtis, adresas)

2.

Asmenis, turinčius turtinių teisių į šiuos statinius, prašome iki 200 m.	d.

kreiptis į

(institucijos ir jos padalinio pavadinimas)

adresu:,

(institucijos buveinės adresas, aukštas, kabineto Nr.)

ir pateikti dokumentus, liudijančius nuosavybės ar kitas turtines teises į šiame skelbime išvardytus statinius.

___________________________

(vadovo pareigų pavadinimas)	(parašas)	(vardas ir pavardė)

______________

PATVIRTINTA

Lietuvos Respublikos aplinkos ministro

2005 m. rugsėjo 16 d. įsakymu Nr. D1-449

STATINIŲ, KURIE NETURI SAVININKŲ (AR KURIŲ SAVININKAI NEŽINOMI), SĄRAŠŲ, APSKAITOS AKTŲ, JŲ REGISTRŲ (REGISTRAVIMO KNYGŲ) IR SKELBIMŲ APIE SIŪLYMĄ PRIPAŽINTI JUOS BEŠEIMININKIAIS FORMŲ PILDYMO TVARKOS

APRAŠAS

I. BENDROSIOS NUOSTATOS

1. Statinių, kurie neturi savininkų ar kurių savininkai nežinomi (toliau – Statiniai), sąrašų, apskaitos aktų, jų registrų (registravimo knygų) ir skelbimų apie siūlymą pripažinti juos bešeimininkiais formas (toliau – Formos) pildo institucijų, kurioms Statybos įstatymo (Žin., 2001, Nr. 101-3597; 2003, Nr. 104-4649) 42 straipsnio 1 dalimi pavesta statinių naudojimo priežiūra, įgalioti valstybės tarnautojai arba darbuotojai, dirbantys pagal darbo sutartį (toliau – Įgalioti asmenys).

2. Formos gali būti spausdinamos kompiuteriniu būdu arba spaustuvėje.

3. Kai Forma yra kelių lapų, jie numeruojami. Jei Forma išspausdinta ant abiejų lapo pusių, numeruojami puslapiai.

4. Formos turi būti pildomos aiškiai, įskaitomai, be trynimų ir braukymų. Kiekvienas pataisymas turi būti patvirtintas dokumentą surašiusio Įgalioto asmens parašu.

5. Statinių sąrašai, apskaitos aktai, jų registrai (registravimo knygos) bei skelbimai apie siūlymą pripažinti Statinius bešeimininkiais, kurie buvo užpildyti iki šio aprašo įsigaliojimo pagal kitokias Formas, yra galiojantys.

II. SĄRAŠO FORMOS PILDYMAS

6. Į sąrašo Formą (lapą) gali būti įrašytas vienas, keli ar visi Statiniai, esantys tam tikroje teritorijoje (kaime, seniūnijoje, savivaldybėje, apskrityje ir pan.).

7. Statinio bendras plotas arba statinio tūris (Formos 6 skiltis) įrašomas pagal turimus kadastrinių matavimų duomenis. Kai jų nėra, Statinio bendras plotas suskaičiuojamas pagal Įgalioto asmens nustatytus statinio išorės matmenis, atmetus sienų (pertvarų) plotą. Statybinis tūris suskaičiuojamas pagal Įgalioto asmens nustatytus statinio gabaritus (ilgį, plotį, aukštį).

Statinio bendrasis plotas arba statinio tūris skaičiuojamas atsižvelgiant į tai, kokiam mato vienetui (m2 ar m3) nustatyta vidutinė rinkos kaina Komisijos privalomam registruoti turtui nutarimu patvirtintomis vidutinėmis rinkos kainomis (toliau – Komisijos patvirtintos rinkos kainos), skelbiamomis kiekvieną metų ketvirtį „Valstybės žiniose“.

8. Statinio pagrindinės konstrukcijos (7) yra sienos, karkasas ir perdangos (denginys). Jų galimi tipai nurodyti Komisijos patvirtintose rinkos kainose.

9. Ypatingų statinių (8), kuriuos apskaito apskrities viršininko administracija, sąrašas patvirtintas aplinkos ministro 2004 m. birželio 1 d. įsakymu Nr. 301 (Žin., 2004, Nr. 90-3333).

10. Statinys laikomas naudojamu (9), jei jame vykdoma kokia nors veikla.

11. Sąrašas yra informacinis dokumentas (ne teisės aktas).

III. STATINIŲ APSKAITOS AKTŲ PILDYMAS

12. Statinio apskaitos aktas yra pagrindinis juridinis dokumentas, teikiamas teismui prašant pripažinti Statinį bešeimininkiu ir jį perduoti valstybės ar savivaldybės nuosavybėn. Jį surašo Įgaliotas asmuo, dalyvaujant seniūnijos, regiono aplinkos apsaugos departamento bei Kultūros paveldo apsaugos departamento (kai Statinys yra nekilnojamojo kultūros paveldo objekto teritorijoje ar jo apsaugos zonoje) atstovams (toliau – Atstovas). Jei kuris nors Atstovas akto nepasirašo, Įgaliotas asmuo akte įrašo nepasirašymo priežastį.

13. Ar gyvenamasis statinys, viešojo naudojimo statinys, administracinis statinys yra realizuotinas ar nerealizuotinas (4), nusprendžia apskrities valstybinė mokesčių inspekcija. Ar realizuotinas kitas Statinys, nusprendžia apskaitos aktą surašantis Įgaliotas asmuo.

14. Statinio bendras plotas arba Statinio tūris (5) įrašomas šio aprašo 7 punktu nustatyta tvarka.

15. Statinio 1 m2 ar 1 m3 vidutinė rinkos kaina (7), vietovės pataisos koeficientas (8) ir Statinio nusidėvėjimo koeficientas (9) (nusidėvėjimas procentas, padalytas iš 100) nustatomas pagal akto surašymo metu galiojantį Komisijos privalomam registruoti turtui nutarimą, kuriuo patvirtintos šių rodiklių reikšmės.

16. Statinio vidutinė rinkos vertė (10) lygi (5), (7), (8) ir (9) rodiklių sandaugai.

17. Kai Statinys apgriuvęs arba sugriuvęs, apskaitos aktą surašantis Įgaliotas asmuo apytikriai nustato išlikusių konstrukcijų, kurios gali būti išardytos, o jų statybos produktai parduoti, procentą bei koeficientą (11) (išlikusių konstrukcijų procentai, padalyti iš 100).

18. Realizuotino Statinio apskaitoma vertė (12) lygi Statinio vidutinei rinkos vertei (10). Nerealizuotino Statinio apskaitoma vertė (12) lygi jo vidutinei rinkos vertei (10), padaugintai iš išlikusių konstrukcijų koeficiento (11). Kadangi nerealizuotino Statinio apskaityta vertė finansinėms operacijoms nenaudojama, ji nustatoma apytikriai.

19. Statinio apskaitos aktas surašomas dviem egzemplioriais, kurių vienas 10 metų saugomas jį surašiusioje institucijoje, kitas siunčiamas teismui su prašymu pripažinti Statinį bešeimininkiu ir perduoti jį valstybės ar savivaldybės nuosavybėn.

20. Statinio apskaitos aktą pasirašo jį surašęs Įgaliotas asmuo ir visi Atstovai, dalyvavę jį surašant. Jei kuris nors Atstovas akto nepasirašo, Įgaliotas asmuo akte įrašo jo nepasirašymo priežastį. Statinio apskaitymo data yra jo apskaitos akto surašymo data.

21. Statinio apskaitos akto formoje data ir Nr. įrašomi statinių apskaitos aktų registre (registravimo knygoje) įrašyti registracijos data (2) ir registracijos Nr. (1).

IV. STATINIŲ APSKAITOS AKTŲ REGISTRAVIMAS

22. Statinių apskaitos aktus nustatytos formos registre (knygoje) registruoja juos surašiusios institucijos vadovo įsakymu paskirtas Įgaliotas asmuo.

23. Priedai prie Statinių apskaitos aktų (jeigu jų yra) atskirai neregistruojami, tačiau nurodomas jų lapų skaičius (4).

24. Įrašai apie savininkų paiešką (8), (9), (10) įrašomi ne registruojant Statinių apskaitos aktą, o paskelbus kiekvieną skelbimą apie siūlymą pripažinti Statinius bešeimininkiais spaudoje. Skelbimų tekstas, pažymint leidinį ir paskelbimo datą, pridedamas prie apskaitos akto.

25. Įrašas apie siūlymo pripažinti Statinius bešeimininkiais pateikimą teismui (11) įrašomas ta data, kai teismas priima prašymą nagrinėjimui. Teismui baigus nagrinėti bylą, įrašoma jo sprendimo priėmimo data (12).

26. Statinių apskaitos aktų registras (registravimo knyga) (jo lapai) spausdinami kompiuteriniu būdu arba spaustuvėje, įrišama (perrišama) ir tvirtinama institucijos vadovo parašu bei antspaudu.

27. Statinių apskaitos aktų registras (registravimo knyga) ir jame įregistruoti dokumentai turi būti saugomi Lietuvos archyvų departamento prie Lietuvos Respublikos Vyriausybės nustatyta tvarka.

V. SKELBIMŲ APIE SIŪLYMĄ PRIPAŽINTI STATINIUS BEŠEIMININKIAIS PILDYMAS IR SKELBIMAS

28. Nustatyto turinio skelbimai apie siūlymą pripažinti Statinius bešeimininkiais (toliau – Skelbimai) spausdinami kompiuteriniu būdu. Vienas Skelbimų egzempliorius siunčiamas žiniasklaidai su prašymu juos paskelbti periodinėje spaudoje, kitas pridedamas prie apskaitos aktų.

29. Skelbimai apie kiekviename apskaitos akte apskaitytus Statinius skelbiami ne mažiau nei tris kartus, iš jų bent vieną kartą respublikinėje spaudoje, su ne mažesniais nei 3 mėnesių intervalais tarp skelbimų.

VI. BAIGIAMOSIOS NUOSTATOS

30. Už šio Aprašo nuostatų pažeidimą institucijų, pagal kompetenciją atliekančių statinių naudojimo priežiūrą, vadovai valstybės tarnautojams gali taikyti Valstybės tarnybos įstatymo ir kitų teisės aktų nustatytas nuobaudas, darbuotojams, dirbantiems pagal darbo sutartį, gali taikyti Darbo kodekso ir kitų teisės aktų nustatytas nuobaudas.

______________